Alfred Simonis, a treia persoană în stat după președintele țării și liderul Senatului, a fost invitat la „Altceva cu Adrian Artene” într-un episod special ce a apărut miercuri, pe data de 29 mai 2024, la ora 20.00, pe canalul de YouTube „Altceva cu Adrian Artene”.
Președintele Camerei Deputaților din România s-a deschis la ALTCEVA, rememorând copilăria petrecută pe Calea Girocului și povestind cu nostalgie despre perioada în care era cunoscut ca „elevul rebel Freddy”. Deși inițial visa să devină avocat, politicianul a abandonat această direcție profesională și acum va explica de ce. De asemenea, va dezvălui aspecte necunoscute ale conflictului intens mediatizat cu George Simion, oferindu-le în premieră comunității „Altceva”.
Printre subiectele politice pe care le abordează în fiecare zi, la Altceva cu Adrian Artene, Alfred Simonis a vorbit despre pasiunile sale. Președintele Camerei Deputaților este un consumator înrăit de artă, mai ales de muzică, savurând mai multe genuri din industrie. Mai mult, acesta a dezvăluit și momente emoționante din relația sa cu muzica pe care o ascultă
„Eu ascult folk. Ascult rock, dar așa, mai light. Ascult muzică românească ușoară. Ascult Ducu Berzi. Ascult și Șeican. Adică eu ascult, nici nu știu, muzică nespecifică vârstei mele și asta o fac de când o știu.
Sunt câteva melodii pe care nu le pot asculta, „Rugă pentru părinţi”, de exemplu. Nu pot să o ascult, deși ambii părinți sunt în viață, sunt sănătoși, Doamne ajută. Nu pot să o ascult. Am ascultat-o mulți ani, dar de vreo zece, cred, nu pot să o mai ascult. Nu pot să îi dau drumul. Nu pot. Și mai sunt și altele.
Așa îmi place să ascult multă muzică folk. Eu ascult folk și repet, n-am colegi de vârsta mea, în generația mea ca să asculte folk, inclusiv soția”, a dezvăluit Alfred Simonis la Altceva cu Adrian Artene.
Alfred Simonis, în prezent liderul PSD Timiș și președintele Camerei Deputaților, are o carieră îndelungată în politica românească. Membru al Partidului Social Democrat din 2001, și-a început cariera politică în 2006 ca președinte al Tineretului Social Democrat (TSD) Timișoara, funcție pe care a deținut-o până în 2010. A fost președinte executiv al Organizației județene PSD Timiș din martie până în decembrie 2019, iar din decembrie 2019 este președinte al aceleiași organizații. Din februarie 2019, ocupă funcția de lider al Grupului parlamentar al PSD din Camera Deputaților.
Nu pierde, așadar, acest nou episod al podcastului în care se rostesc cuvinte pătrunzătoare, iar invitații sunt lumini ce străpung întunericul.
ABONEAZĂ-TE la canalul de Youtube „Altceva cu Adrian Artene”, pornește notificările, pentru că în fiecare sâmbătă de la ora 19:00, ai ocazia să descoperi în PREMIERĂ, ALTCEVA, un podcast care-ți antrenează mintea și-ți hrănește sufletului.